**Doložka zlučiteľnosti**

**návrhu právneho predpisu s právom Európskej únie**

1. **Navrhovateľ právneho predpisu:** Ministerstvo životného prostredia Slovenskej republiky

1. **Názov právneho predpisu:** Návrh zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony
2. **Predmet návrhu právneho predpisu je upravený v práve Európskej únie:**

**a**)  primárnom práve

Čl. 114 a čl. 191 až 193 Zmluvy o fungovaní Európskej únie

 **b**) sekundárnom práve

SMERNICA EURÓPSKEHO PARLAMENTU a RADY (EÚ) 2018/852 z 30. mája 2018, ktorou sa mení smernica 94/62/ES o obaloch a odpadoch z obalov (Ú. v. EÚ L 150, 14.6.2018)

Gestor: Ministerstvo životného prostredia Slovenskej republiky

SMERNICA EURÓPSKEHO PARLAMENTU A RADY (EÚ) 2018/849 z 30. mája 2018, ktorou sa menia smernice 2000/53/ES o vozidlách po dobe životnosti, 2006/66/ES o batériách a akumulátoroch a použitých batériách a akumulátoroch a 2012/19/EÚ o odpade z elektrických a elektronických zariadení (Ú. v. EÚ L 150, 14.6.2018)

Gestor: Ministerstvo životného prostredia Slovenskej republiky

SMERNICA EURÓPSKEHO PARLAMENTU A RADY (EÚ) 2018/850 z 30. mája 2018, ktorou sa mení smernica 1999/31/ES o skládkach odpadov (Ú. v. EÚ L 150, 14.6.2018)

Gestor: Ministerstvo životného prostredia Slovenskej republiky

SMERNICA EURÓPSKEHO PARLAMENTU A RADY (EÚ) 2018/851 z 30. mája 2018, ktorou sa mení smernica 2008/98/ES o odpade (Ú. v. EÚ L 150, 14.6.2018)

Gestor: Ministerstvo životného prostredia Slovenskej republiky

**c**) nie je obsiahnutý v judikatúre Súdneho dvora Európskej únie

|  |
| --- |
|  |

1. **Záväzky Slovenskej republiky vo vzťahu k Európskej únii:**
2. lehota na prebratie smernice alebo lehota na implementáciu nariadenia alebo rozhodnutia
* 5. júl 2020
1. informácia o začatí konania proti Slovenskej republike o porušení podľa čl. 258 až 260

 Zmluvy o fungovaní Európskej únie

- návrh zákona rieši aj odstránenie transpozičných a iných nedostatkov vytýkaných zo strany Európskej komisie v rámci prebiehajúceho prípadu EU Pilot č. EUP(2018)9334. Úpravou relevantných ustanovení dôjde k úplnej transpozícii článku 2 písm. h) a článku 6 písm. a) smernice Rady 1999/31/ES z 26. apríla 1999 o skládkach odpadov

- prípad EÚ Pilot č. EUP (2016) 8727, ktorý predkladateľ popisuje aj v iných častiach materiálu, vrátane predkladacej správy, v ktorej uvádza: „Návrhom zákona sa zabezpečí odstránenie transpozičných nedostatkov,na ktoré Európska komisia poukazuje v prípade EU Pilot č. EUP(2016)8727, ktorý sa týka nesprávnej transpozície smernice Rady 1999/31/ES z 26. apríla 1999 o skládkach odpadov a smernice Európskeho parlamentu a Rady 2012/19/EÚ zo 4. júla 2012 o odpade z elektrických a elektronických zariadení (OEEZ)

1. informácia o právnych predpisoch, v ktorých sú preberané smernice už prebraté spolu

 s uvedením rozsahu tohto prebratia a o potrebe prijatia ďalších úprav

- Zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov

- Vyhláška Ministerstva životného prostredia Slovenskej republiky č. 366/2015 Z. z. o evidenčnej povinnosti a ohlasovacej povinnosti v znení neskorších predpisov

- Vyhláška Ministerstva životného prostredia Slovenskej republiky č. 371/2015 Z. z. ,ktorou sa vykonávajú niektoré ustanovenia zákona o odpadoch v znení neskorších predpisov

- Vyhláška Ministerstva životného prostredia Slovenskej republiky č. 373/2015 Z. z. o rozšírenej zodpovednosti výrobcov vyhradených výrobkov a  o nakladaní s vyhradenými prúdmi odpadov v znení neskorších predpisov

- Vyhláška Ministerstva životného prostredia Slovenskej republiky č. 382/2015 Z. z. o skládkovaní odpadov a uskladnení odpadovej ortuti

1. **Návrh právneho predpisu je zlučiteľný s právom Európskej únie:** úplne